label_title: Kanto-jordskjelvet
label_desc: Kanto-jordskjelvet i 1923 rammet Kantoregionen på den japanske øya Honshu kl. 11.58 den 1. september 1923. Skjelvet ble senere vurdert til å ha målt 7,9 på Momentmagnitudeskalaen, med episenteret under Sagamibukta. Ifølge beretninger hadde skjelvet en varighet på mellom 4 og 10 minutter. Jordskjelvet ødela store deler av Tokyo, havnebyen Yokohama, de omliggende prefekturene Chiba, Kanagawa og Shizuoka, og forårsaket omfattende skader gjennom hele Kantoregionen. Minst 105 385 mennesker døde. En stor del av dødstallene skyldtes branner som brøt ut etter skjelvet.